Zeppelin ble oppløst etter John Bonhams død i 1980. I 1981 spilte Page inn noen demoer sammen med Chris Squire og Alan White fra Yes i et prosjekt som ble kalt XYZ (ex Yes og (Led) Zeppelin). Page ville ha med Robert Plant, men etter som vokalisten takket nei etter en jam session, ble prosjektet lagt dødt. Siden da har Jimmy Page holdt en relativt lav profil. Han har deltatt på samarbeidsprosjekter med blant andre de tidligere The Yardbirds-kollegene Eric Clapton og Jeff Beck, og tidligere Deep Purple-vokalist David Coverdale. Fra 1984 til 1986 spilte han også i et band kalt The Firm, sammen med blant andre Paul Rodgers. The Firm ga ut to album, uten at disse kunne måle seg med suksessen til Zeppelins album. Han ga ut soloalbumet i 1988. I 1994 ga han ut en akustisk plate sammen med Robert Plant. Plant og Page ga ut en ny plate sammen i 1998, og i 2000 turnerte Page sammen med sørstatsbandet The Black Crowes.